***Správa o hospodárení Slovenského evanjelického a.v. cirkevného zboru v Prahe za rok 2021 predkladaná výročnému zborovému konventu dňa 6.3.2022***

*Hospodárska správa je komentárom k Plneniu schváleného rozpočtu za rok 2021 ktorý je prílohou tejto správy.*

**Nehnuteľný majetok :**

Slovenský evanjelický a.v. cirkevný zbor v Prahe má vo vlastníctve nasledujúce nehnuteľnosti:

* kostol sv. Michala v Jirchářích
* byt 5+1 (109 m2) v Čajkovského 2, Praha 2-Vinohrady – dlhodobo prenajatý
* byt 3+1+L (75m2) vo Vondoušovej ulici v Řepých - dlhodobo prenajatý
* byt 2kk (42m2) Valu 4, Praha 6 - dlhodobo prenajatý

*Celková tržná hodnota nehnuteľností vo vlastníctve zboru (vyjma kostola) je pri dnešných cenách odhadom cca. 29mil Kč.*

**Investičný majetok :**

|  |  |  |
| --- | --- | --- |
| **podielové investičné fondy** |  | **hodnota 31.12.2021 (v Kč)** |
| ZFPI Realitní fond | 975.159 podielov | 1 377 607,00 |
| J&T Bond CZ fond | 100.000 podielov | 154 730,00 |
| Dlhopisy Benzinol II 2023 6,2% | 2 ks | 100 000,00 |

*Pripisované zhodnotenie za rok 2021 bolo u ZFPI Realitného fondu* ***4,23%.***

*K 10.2.2021 sme nakúpi 323.256 podielov J&T Bond za 500.000,- Kč. K 18.11.2021 sme časť podielov odpredali. Výnos z predaja 345.184,- Kč bol použitý na úhradu nákladov za čistenie a ladenie chrámového organu. Pripisované zhodnotenie J&T Bond za rok 2021 bolo 2,75%.*

*Na začiatku roka sme tiež kúpili 2ks 3-ročných dlhopisov Benzinol II. (á 50.000,- Kč). Výnos 6,2% p.a. je vyplácaný qvartálne na účet zboru(1.530,-/Q).*

**Finančný majetok:**

|  |  |  |
| --- | --- | --- |
| **finančné prostriedky** | **stav 1.1.2021** | **stav 31.12.2021** |
| Prevádzkový účet | 729 195,39 Kč | 109 682,02 Kč |
| Pokladňa | 15 334,00 Kč | 33 559,00Kč |
| Euro účet | 526,00 € | 1 335,22 € |

**Záväzky**

ECAV v ČR poskytla 1.4.2020 nášmu zboru pôžičku na rekonštrukciu bytu U Valu 4, Praha 6 v objeme 500.000,- Kč. Úver so splatnosťou 6 rokov má splátku 7.823,-Kč/mesačne a po celú dobu je riadne a včas splácaný. Zostatok istiny úveru k 31.12.2021 činil **385.997,-Kč**.

**Príjmy :**

Príjmy zboru boli v minulom roku tvorené následovne:

1. Cirkevný príspevok/cirkevnú daň sa podarilo vyzbierať v objeme **145.200,- Kč**.

*(Pozn. : Predpis výberu cirkevnej dane podľa počtu členov zboru by mal byť 340.000,- Kč… tzn. „úspešnosť“ výberu príspevku je 43%)*

1. Dary (milodary, zbierky, ofery) dosiahli objem **479.631,- Kč,** čo je proti plánu (310.000,- Kč) milý a prekvapujúci úspech. Je to zaujímavý výsledok obetavosti členov zboru, keď si uvedomíme, že v tomto roku nebola vyhlásená žiadna konkrétna cieľová celozborová zbierka a celý tento objem sa vyzbieral len po relativne malých čiastkach a naviac v dobe, keď zborový život bol ešte stále čiatočne paralyzovaný pandemickou situáciou. Ďakujem!

Tiež ma veľmi teší, že medzi nami rastie počet členov resp. rodín, ktoré prevzali na seba záväzok pravideľne finančne podporovať svoj cirkevný zbor formou mesačného príspevku na účet zboru. Pravidelný mesačný príspevok týchto 14 rodín tvorí spoločne sumu **9.880,- Kč/mesačne.** Táto čiastka je už významným stabilizačným prvokom mesačného toku financií na našom zborovom účte. Ročne to urobí skoro 120 tis. Kč.

**Veľmi si vážim Vášho osobného prístupu a ďakujem, že idete príkladom ostatným členom zboru!**

1. Príjmy zahrňované do základu dane boli vo výške **739.311,- Kč**, čo je proti roku 2020 nárast o 1/3.

Táto prijmová položka je naplňovaná hospodárskou aktivitou zboru a je tvorená hlavne z prenájmu bytov Vondroušova *(18.000,-/m)*, U Valu 4 *(14.925,-/m), Čajkovského 2 (29.000,-/m),* prenájom parkovacích miest za kostolom *(10.000,-/m)* a prenájom kostola na koncerty. Som přesvědčený, že zvyšovanie práve tejto zložky príjmu je najefektívnejšia cesta k ekonomickému zabezpečeniu a rozvoju aktivít nášho zboru. Ideme touto cestou dlhodobo a naďalej, čoho dôkazom je tiež plánovaný nákup ďalšej nehnuteľnosti a jej následný komerčný prenájom.

1. Prijali sme nasledujúce grandy : **70.000,- Kč**  z Fondu rozvoja ECAV v ČR určený na prácu s mládežou a nákup hudobného nástroja (prenosné klávesové varhany) a **76.321,- Kč** od MLB na vybavenie kancelárie farského úradu.
2. Český CZ v Prahe a Anglický CZ nám v minulom roku prispeli na pokrytie prevádzkových nákladov kostola čiastkou vo výške **99.000,- Kč**

**Celkové príjmy** zboru v roku 2021 činili **1.954.648,- Kč**

**Výdaje:**

Vo výdajovej časti rozpočtu sú významnou položkou mzdové náklady **395.500,- Kč**, zahrňujúce refundácie miezd resp. odme za DPP kostolníka, pokladníčky, kantorky/kantora, správu záhrady a odmenu za technickú podporu pri on-line prenosoch SB.

Ďalšia významná výdajová položka sú režijné náklady v objeme **568.399,- Kč**. Tu sú zahrnuté spotreby energií, služby, nájmy, odmena účtovníckej firme a ďalšie náklady nutné na zabezpečenie fungovania zboru a všetkých našich aktivít. Časť týchto nákladov súvisí priamo z prenájmom bytov a sú teda preúčtovávané nájomníkom.

Z investičních výdajov by som podrobnejšie zmienil položku „Veľké opravy“ .. sem spadá :

* odborné vyčistenie a ladenie chrámového organu za **381.248,- Kč**
* úpravy a prestavby v byte Čajkovského 2 za **119.297,- Kč**
* výmena kúrenia v sakristii v hodnote **10.900,- Kč** .. ktorá bola celá pokrytá z finančného daru br.Vladimíra Rybára.

Významným a užitočným výdajom zboru je príspevok na ústredie ECAV v ČR. V minulom roku sme na tomto príspevku odviedli **215.360,- Kč**. Príspevok na ústredie je určený na čiastočné pokrytie mzdových nákladov zamestnancov cirkvi. Musíme sa pripraviť na skutočnosť , že s postupujúcou odlukou církvi od štátu a ďalším znižovaním štátnych príspevkov na prevádzku církve bude v nasledujúcich rokoch tento výdaj niekoľkonásobne vyšší.

**Celkové výdaje** zboru za rok 2021 boli v objeme **2.578.473,- Kč.**

**Oficiálny hospodársky výsledok** zboru za rok 2021 podľa účtovnej uzávierky činil **-564.973,45 Kč.**

**Rozdiel medzi cash-flow príjmami a výdajmy** zboru za rok 2021 dosiahol čiastky **-623.826,- Kč** a bol pokrytý z prevádzkového účtu zboru a odpredajom podielov investičních fondov.

Všetky dane a poplatky, rovnako ako aj došlé faktury, boli riadne a včas uhradené a zbor nemá žiadne záväzky po splatnosti.

Účtovníctvo Slovenského evanjelického a.v. cirkevného zboru je vedené firmou BREDFORD Consulting, s.r.o.

*Konajme všetko tak, ako by to záviselo iba na nás samých,*

*avšak zároveň dôverujme Bohu tak, ako by to záviselo iba od neho.*

V Prahe 3.3.2022

Ing. Štefan Ryba, zborový dozorca

*Príloha : Plnenie rozpočtu 2021 a návrh rozpočtu na rok 2022*